สวัสดีค่ะ อยากสอบถามเรื่องผื่นคัน คือตอนนี้เป็นปื้นแดงบริเวณใบหน้า เคยเป็นเมื่อเดือนที่แล้ว ไปพบแพทย์ และได้Eucerine มาแบบhyper sensitive skin แต่วันนี้กลับมาเป็นใหม่ เป็นปื้นแดงเรียบ บวมเล็กน้อย แล้งเป็นขุยแดงลอกบริเวณริมฝีปาก
สวัสดีค่ะ อาการผื่นเป็นปื้นแดงเรียบที่ใบหน้า บวมเล็กน้อย ดังกล่าวมานั้น ยังมีโอกาสเป็นไปได้หลายอย่างค่ะเช่น เป็นผื่นจากผื่นภูมิแพ้ของผิวหนังเอง แต่เป็นตำแหน่งที่พบได้น้อยมักเป็นตามซอกพับมากกว่า สาเหตุอื่นๆเช่น ผื่นจากผื่นแพ้สัมผัสสารที่แพ้ ไม่ว่าจะเป็นน้ำหอมหรือสารกันเสียที่อยู่ในผลิตภัณฑ์ที่ใช้กับใบหน้า ผื่นลมพิษที่ถ้าเป็นเรื้อรังก็อาจมีสาเหตุกระตุ้นเช่นแสงแดด ความร้อน ความเย็น หรือการกดทับ แต่ก็มักเป็นแค่ที่ใบหน้าได้น้อย หรือเป็นผื่นจากผื่นผิวหนังอักเสบ Rosacea ซึ่งเป็นโรคผิวหนังอักเสบชนิดหนึ่งที่ทำให้เกิดผื่นแดง ตุ่มแดงหรือตุ่มหนองบริเวณใบหน้า จมูก พบได้ไม่บ่อยและในบางครั้งอาจมีลักษณะดูคล้ายกับสิวได้ มักจะพบโรคนี้ในผู้หญิงวัยกลางคนที่มีผิวขาว ผื่นจากโรคแพ้ภูมิตนเอง มักเป็นผื่นปื้นแดงคล้ายปีกผีเสื้อที่ข้างแก้มและจมูก หรืออาจเป็นผื่นจากผิวที่ไวต่อปัจจัยกระตุ้นต่างๆ หรือการใช้ผลิตภัณฑ์ที่ทำให้ระคายเคืองการให้ได้การวินิจฉัยที่แน่ชัด ต้องอาศัยการตรวจร่างกาย เห็นรอยโรคจริงและดูตำแหน่งการกระจายตัวของผื่นด้วย และอาจต้องขูดเอาตัวอย่างไปตรวจกรณีมีขุยด้วยก็อาจจะต้องตัดเรื่องการติดเชื้อราออกไปเช่นกัน หรือถ้าผื่นบวม แดง ร้อน มีไข้ด้วย ก็คงต้องตัดเรื่องการติดเชื้อแบคทีเรียออกไปให้ได้ ส่วนขุยแดงลอกที่บริเวณริมฝีปากอาจจะเป็นเรื่องเดียวกันหรือไม่ก็ได้ ต้องดูลักษณะผื่นร่วมด้วยเบื้องต้นใช้ครีมบำรุงตามที่แพทย์สั่งมา ถ้าใช้แล้วไม่ได้รู้สึกว่าเป็นมากขึ้น หลีกเลี่ยงผลิตภัณฑ์ใดๆที่ใช้แล้วกระตุ้นให้มีอาการ งดการแต่งหน้าไปก่อน หลีกเลี่ยงแสงแดด ทาครีมกันแดดทุกวันก่อนออกจากบ้าน ใช้น้ำเปล่าสะอาดล้างเบาๆ ไม่ไปขัดถู ควรกลับไปพบแพทย์หากอาการไม่ดีขึ้นหรือลุกลามมากขึ้นหลังการรักษา